Diari Oficial de la Generalitat Valenciana


Sumari del DOGV 3024, del 30-06-1997 (1997/7735)

Bases específiques per a la provisió de dues places de diplomat universitari de Treball Social.
-----------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7735


Data del document
:   06-05-1997

Organisme emissor
:   Ajuntament de Castelló de la Plana

Tipus de document
:   Anunci

Bases específiques per a la provisió de dues places de diplomat universitari de Treball Social  
El Ple de l'Ajuntament, en sessió ordinària de 25 d'abril de 1997, va adoptar entre altres l'acord d'aprovar les bases específiques que hauran de regir en el procediment per a la provisió en propietat de dues places de diplomat universitari de Treball Social, mitjançant concurs oposició, vacants en la plantilla de funcionaris d'aquest Ajuntament, i que a continuació s'insereixen:  
Bases  
Primera. Característiques de les places  
1.1 Les places estan enquadrades en el grup B, corresponents a l'escala d'administració especial, subescala de serveis especials, classe de comeses especials.  
1.2 L'horari que haurà de realitzar l'aspirant que obtinga la plaça serà el legalment establit per a aquest Ajuntament, ajustant-se a les necessitats dels servei.  
Segona. Requisits dels aspirants  
Els qui vulguen prendre part en aquestes proves selectives hauran de reunir els següents requisits:  
a) Tenir la nacionalitat espanyola.  
b) Haver complit 18 anys d'edats i no excedir aquella en què es puga accedir a la jubilació en el règim general de la Seguretat Social.  
c) Estar en possessió del títol de diplomat universitari de Treball Social, o haver complit les condicions per a obtenir el document acreditatiu d'aquesta titulació en la data en què acabe el termini de presentació d'instàncies.  
d) No patir cap malaltia, ni estar afectat per cap limitació física o psíquica incompatible amb l'exercici de les funcions, o que les impossibilite.  
e) No haver sigut separat, mitjançant expedient disciplinari, del servei de cap administració pública, ni trobar-se inhabilitat per a l'exercici de les funcions públiques.  
Tercera. Sol·licituds  
3.1 Participants  
Els qui vulguen participar en les corresponents proves selectives ho hauran de sol·licitar mitjançant el model general d'instància, dirigida a l'alcalde, a la Secretaria d'aquest Ajuntament (Registre General), i hauran d'adjuntar-hi un resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número de gir.  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots els requisits exigits, referits sempre a la data d'expiració del termini assenyalat per a la presentació d'instàncies.  
3.2 Termini.  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
3.3. Lloc.  
Les sol·licituds se presentaràn en el Registre Genral de l'Ajuntament, o en la forma que determina l'article 38.4 de la Llei 30/1992, de 16 de novembre, de Règim Jurídic de les Administracions Públiques i el Procediment Administratiu Comú.  
3.4 Drets d'examen.  
L'import dels drets d'examen i de formació de l'expedient per cada una de les proves selectives, es fixarà en la corresponent convocatòria, de conformitat amb el que s'estableix en la disposició final tercera del Reial Decret 236/1988, de 4 de març, d'indemnitzacions per raó de servei, i només podrà ser tornat quan l'aspirant no fóra admés a les proves per falta de requisits per a participar-hi.  
Quarta. Admissió d'aspirants  
Acabat el termini de presentació de les instàncies, l'Alcaldia Presidència dictarà una resolució, en el termini màxim d'un mes, en què declararà aprovades les llistes d'aspirants admesos i exclosos, que es publicarà en el Butlletí Oficial de la Província i al tauler d'anuncis de l'Ajuntament, amb el nom i cognoms dels admesos i exclosos i, si escau, la causa de la no-admissió, indicant-hi el lloc, data i hora del començament de les proves selectives, així com la composició nominal del tribunal. Contra aquesta resolució es podrà presentar una reclamació en el termini de 10 dies.  
Cinquena. Tribunal qualificador  
5.1 Composició.  
- President: l'alcalde o membre de la corporació en qui delegue.  
- Secretari: un funcionari d'aquest Ajuntament.  
- Vocals:  
a) Un representant de la Generalitat Valenciana.  
b) Dos funcionaris de carrera de l'Ajuntament de Castelló de la Plana.  
c) Un representant dels funcionaris designat per la Junta de Personal d'aquest Ajuntament.  
La designació dels membres del tribunal inclourà la dels respectius suplents.  
5.2 Els vocals hauran de posseir titulació o especialització igual o superior a l'exigida en aquesta convocatòria.  
5.3 Per a les proves específiques, el tribunal podrà disposar la incorporació als seus treballs d'assessors especialistes, d'acord amb allò previst en la legislació vigent.  
5.4 Abstenció i recusació.  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
5.5 Constitució i actuació.  
Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot allò no previst en aquestes bases, i per a l'adequada interpretació de les bases específiques d'aquesta convocatòria.  
Tots els membres del tribunal tindran veu i vot llevat del secretari, que no tindrà vot. En cada sessió del tribunal podran participar els membres titulars presents en el moment de la constitució i, si estan absents, els suplents, sense que es puguen substituir entre si en la mateixa sessió.  
Si una vegada constituït el tribunal i iniciada la sessió se n'absenta el president, aquest designarà, d'entre els vocals concurrents, el que el substituirà durant l'absència.  
De cada sessió, el tribunal n'estendrà una acta, on es faran constar les qualificacions dels exercicis, i també les incidències i les votacions que es produïsquen.  
Les actes numerades i rubricades constituiran l'expedient que reflectirà el procés selectiu dut a terme.  
Si els membres del tribunal cessen, una vegada iniciades les proves de l'oposició, en els càrrecs en virtut dels quals van ser designats, continuaran exercint les funcions corresponents en els tribunals fins que acabe totalment el procés selectiu.  
Si per qualsevol motiu els membres del tribunal, el secretari o el seu suplent, no poden continuar sent-ne membres, amb independència de la responsabilitat en què incórreguen, impedint la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i, després dels tràmits reglamentaris corresponents, es designaran els substituts dels que han cessat i, posteriorment, es realitzaran les actuacions que falten fins a l'acabament de l'esmentat procés selectiu.  
5.6 Indemnitzacions per raó del servei.  
Els membres del tribunal percebran les indemnitzacions que per raó del servei tinguen establides en el Reial Decret 236/1988, de 4 de març (BOE número 68, de 19 de març de 1993; BOE número 73, de 26 de març de 1993), o en la disposició aplicable en el moment de la realització de les proves selectives.  
L'alcalde president, una vegada conegut el nombre d'aspirants, establirà el màxim d'assistència a meritar.  
El tribunal que actue en les proves selectives tindrà la mateixa categoria tercera que es fixe per als que actuen en l'administració central de l'estat, d'acord amb l'article 33.2 del Reial Decret 236/1988, de 4 de març 236/1988, de 4 de març, revisat mitjançant la Resolució de 22 de març de 1993 per acord del Consell de Ministres.  
Sisena. Començament i desenvolupament de les proves selectives  
El primer exercici començarà en les dates que s'anunciaran en la resolució per la qual s'aprove la llista d'aspirants, i l'ordre d'actuació dels opositors, s'iniciarà pel primer d'aquells el cognom del qual comence per la lletra que a l'efecte s'establisca per a cada any per resolució de la Secretaria d'Estat per a l'Administració Pública, apareguda en els butlletins oficials corresponents i continuarà per ordre alfabètic.  
El començament de la resta d'exercicis s'anunciarà només al tauler d'anuncis de l'Ajuntament i al local on s'haja fet la prova precedent, amb una antelació mínima de 12 hores si es tracta del mateix exercici i de 24 si es tracta d'un de nou.  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals. Es podran reduir els terminis anteriorment indicats si ho proposa el tribunal i ho accepten tots els aspirants unànimement. Això es farà constar en l'expedient.  
Els aspirants seran convocats en crida única. La no-presentació a qualsevol dels exercicis en el moment de ser cridat, comporta automàticament que decaiga en els seus drets a participar en aquest exercici i en els successius i, en conseqüència, quedarà exclòs del procés selectiu. No obstant això, en els supòsits de cas fortuït o força major que hagen impedit la presentació dels aspirants en el moment previst, sempre que aquest siga degudament justificat i així ho aprecie el tribunal, es podrà examinar discrecionalment els aspirants que no van comparéixer quan van ser cridats, sempre que no haja acabat la prova corresponent, ni s'entorpisca el desenvolupament de la convocatòria amb perjudici per a l'interés general o de tercers.  
El tribunal, llevat de raons que justifiquen el contrari, adoptarà mesures oportunes per a garantir que els exercicis siguen corregits sense conéixer la identitat de l'aspirant.  
Setena. Proves selectives i qualificació  
7.1 La fase d'oposició constarà dels següents exercicis, de caràcter obligatori i eliminatori:  
- Primer. Pràctic. Consistirà en la resolució escrita d'un supòsit pràctic, a elegir a l'atzar d'entre els proposats pel tribunal, relatiu a tasques directament relacionades amb la funció a exercir, durant un temps màxim de dues hores.  
- Segon. Teòric. Consistirà a desplegar per escrit un tema de cada una de les dues parts, elegits a l'atzar, d'entre els que es divideix el temari que s'adjunta com a annex d'aquestes bases, durant un temps màxim de tres hores.  
Es valoraran els coneixements sobre cada un dels temes, la claredat d'exposició i la capacitat de síntesi.  
L'aspirant que no obtinga 5 punts com a mínim en cada un dels exercicis obligatoris, serà eliminat; a aquest efecte, cada membre del tribunal qualificarà amb una puntuació de 0 a 10 punts en cada una de les proves. La puntuació obtinguda en cada exercici serà la mitjana aritmètica de les puntuacions atorgades pels membres del tribunal, sent necessari rebutjar a aquest efecte la màxima i la mínima concedides, o, si s'escau, una de les que apareguen repetides com a tals, si entre elles hi ha una diferència superior a 2 punts.  
- Tercer. Entrevista personal: obligatòria i no eliminatòria.  
La puntuació màxima d'aquest exercici serà de 2 punts.  
7.2 La fase de concurs no tindrà caràcter eliminatori i es puntuarà de la següent forma:  
a) Haver exercit de fet, amb independència del règim administratiu, funcions en places classificades en el grup B en ajuntaments de més de 100.000 habitants o qualsevol organisme públic, a raó de 0,25 punts per any o fracció de sis mesos, i en ajuntaments de menys de 100.000 habitants, 0,10 punts per any o fracció de sis mesos, fins a un màxim de 3 punts.  
b) Haver exercit de fet, amb independència del règim administratiu, funcions amb categoria igual o semblant a les places objecte de les presents bases, en municipis amb població superior a 100.000 habitants, a raó de 0,50 punts per any o fracció de sis mesos, i en municipis de menys de 100.000 habitants, 0,10 punts per any o fracció de sis mesos, fins a un màxim de 3 punts.  
c) Coneixement del valencià: es valorarà fins a un màxim de 3 punts, sempre que s'acredite estar en possessió del corresponent certificat o homologació expedits per la Junta Qualificadora de Coneixements de Valencià, d'acord amb la següent escala:  
- Coneixement oral: 0,75 punts.  
- Coneixement de grau elemental: 1,25 punts.  
- Coneixement de grau mitjà: 2,50 punts.  
- Coneixement de grau superior: 3,00 punts.  
d) Per realitzar, amb aprofitament, o haver impartit cursos de perfeccionament específics directament relacionats amb la funció a exercir:  
- Fins a 20 hores: 0,25 punts.  
- De 21 a 50 hores: 0,50 punts.  
- De 51 a 100 hores: 1,00 punt.  
- De 101 a 150 hores: 2,00 punts.  
- De 151 a 200 hores: 3,00 punts.  
- De 201 a 250 hores o més: 3,50 punts.  
La puntuació total d'aquest apartat serà de 3,50 punts.  
Només es valoraran aquests cursos si van ser convocats o organitzats per la universitat, instituts o escoles oficials de formació de funcionaris o altres entitats, sempre que en aquest últim cas hagueren sigut homologats per l'Institut Valencià d'Administració Pública o per l'Institut Nacional d'Administració Pública.  
e) Formació personal:  
Es valoraran les titulacions acreditades pels concursants que siguen superiors a l'exigida de conformitat amb les presenta bases, els títols no seran acumulatius:  
- Títol de llicenciatura en Psicologia, Ciències de l'Educació i Pedagogia: 2 punts.  
- Títol de doctor en Psicologia, Ciències de l'Educació i Pedagogia: 3 punts.  
La puntuació total de cada aspirant serà la suma dels punts obtinguts en tots els exercicis de la fase d'oposició més la resultant de la fase de concurs.  
Vuitena. Publicitat de les qualificacions  
Acabada la qualificació, en el mateix dia en què s'adopten els acords corresponents seran exposats al tauler d'anuncis i a la resta de llocs que assenyalen les lleis, les qualificacions de cada exercici de l'oposició.  
D'acord amb aquesta llista s'elevarà a l'òrgan competent, a més de l'acta de cada sessió, la proposta de nomenament dels aspirants aprovats amb major puntuació total, sense que en cap cas puga el nombre d'aquests ser superior al de places convocades.  
Els aspirants que hagen superat totes les proves a partir de la d'aquells que hagen sigut proposats per al nomenament, constituiran una borsa de treball a l'efecte de la cobertura temporal de places de la categoria a què es refereixen aquestes bases, fins que es facen noves proves.  
Novena. Presentació de documents  
Els aspirants proposats pel tribunal hauran d'aportar els documents acreditatius de les condicions de capacitat i requisits exigits en les presents bases, dins del termini de 20 dies naturals, a comptar de l'endemà de la publicació de la proposta del tribunal al tauler d'anuncis de l'Ajuntament.  
Els qui tinguen la condició de funcionari públic o contractat en règim laboral per organismes públics estaran exempts de justificar les condicions i els requisits exigits i acreditats quan van obtenir el nomenament anterior; per tant, hauran de presentar únicament el certificat del ministeri, de la corporació o de l'organisme públic del que depenguen, justificatiu de la condició de funcionari i que compleix les condicions i requisits assenyalats.  
No obstant això, si en la convocatòria s'exigeixen condicions o requisits que no consten en l'expedient personal, caldrà acreditar-los de la forma indicada abans.  
La falta de presentació de la documentació dins del termini establit, excepte els casos de força major o quan de la presentació dels documents es desprenga el no-compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació amb l'aspirant, i la impossibilitat d'efectuar el nomenament d'aquest, sense perjudici d'altres responsabilitats en què haja pogut incórrer.  
Deu. Nomenament i presa de possessió i prestació de jurament o promesa  
Presentada la documentació pels interessats, i sent aquest conforme, l'òrgan municipal competent autoritzarà la presa de possessió d'aquestes places.  
Els nomenaments seran notificats als interessats, els quals hauran de prendre possessió en el termini legalment establit, i es procedirà a continuació a la publicació d'aquest nomenament en el Boletín Oficial del Estado.  
En el mateix termini, si s'escau, els interessats hauran d'exercir l'opció prevista en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques. Qui sense causa justificada no prenga possessió dins del termini, perdrà tots els drets derivats de la superació de les proves selectives i del subsegüent nomenament conferit.  
En l'acte de presa de possessió l'interessat haurà de prestar jurament o promesa, d'acord amb la fórmula prevista en la Llei de la Funció Pública Valenciana i en el Reial Decret 707/1979, de 5 d'abril (BOE número 83, de 6 d'abril de 1989).  
Onze. Impugnació i revocació de les bases  
Contra aquestes bases, que exhaureixen la via administrativa, s'hi podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos a comptar de l'endemà de l'última publicació.  
ANNEX  
Part primera  
Tema 1. La Constitució Espanyola de 1978. Principis generals. Drets i deures fonamentals dels espanyols.  
Tema 2. Organització territorial de l'estat. Els estatuts d'autonomia: el seu significat.  
Tema 3. Sotmetiment de l'administració a la llei i al dret. Fonts del dret públic. La llei: les seues classes.  
Tema 4. L'administrat. Col·laboració i participació dels ciutadans en les funcions administratives. El principi d'audiència a l'interessat.  
Tema 5. L'acte administratiu. Concepte. Elements. Principis generals del principi administratiu. Normes reguladores. Dimensió temporal del procediment administratiu: dies i hores hàbils; còmput de terminis. Recepció i registre de documents.  
Tema 6. Fases del procediment administratiu general. El silencia administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.  
Tema 7. El municipi. El terme municipal. La població. L'empadronament.  
Tema 8. Organització municipal. Competències.  
Tema 9. La funció pública local i la seua organització.  
Tema 10. Drets i deures dels funcionaris públics locals. Incompatibilitats. Règim disciplinari.  
Tema 11. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.  
Tema 12. Relacions entre l'administració central, l'autonòmica i la local. Principis generals. Fórmules de cooperació i coordinació.  
Part segon  
Tema 1. Serveis socials en la Constitució Espanyola i en l'Estatut d'Autonomia de la Comunitat Valenciana.  
Tema 2. Serveis socials i la Llei de Bases de Règim Local. Competències d'ajuntaments i diputacions.  
Tema 3. Llei de serveis socials a la Comunitat Valenciana.  
Tema 4. Serveis socials generals. Concepte. Competències.  
Tema 5. Tipologia dels serveis socials específics.  
Tema 6. Registre, autorització i acreditació dels serveis socials a la Comunitat Valenciana.  
Tema 7. Prestacions economicoassistencials dels serveis socials a la Comunitat Valenciana.  
Tema 8. Prestacions i pensions de la Seguretat Social.  
Tema 9. Pensions no contributives.  
Tema 10. Pla de Mesures d'Inserció Social a la Comunitat Valenciana. Les prestacions econòmiques reglades: finalitat, beneficiaris, contingut, quantia, tramitació, extinció.  
Tema 11. Recursos i tècniques per a conduir una reunió de treball.  
Tema 12. Cobertura de l'assistència sanitària en el sistema de la Seguretat Social.  
Tema 13. La descentralització dels serveis socials en el municipi de Castelló de la Plana.  
Tema 14. Organització dels serveis socials en el municipi de Castelló de la Plana.  
Tema 15. Perfil professional del treballador/ra social, funcions que exerceix en un equip de base de serveis socials.  
Tema 16. Elaboració de programes i projecte de serveis socials.  
Tema 17. L'entrevista en treball social.  
Tema 18. Instruments de registre en treball social.  
Tema 19. Models d'intervenció en serveis socials.  
Tema 20. El diagnòstic social.  
Tema 21. Planificació en serveis socials.  
Tema 22. Avaluació en serveis socials.  
Tema 23. El treball interdisciplinari en un equip de base de serveis socials. El model ecològic.  
Tema 24. L'acció comunitària. Factors estructurals de la comunitat, la intervenció social.  
Tema 25. Paper del voluntariat en la intervenció social. Models i aplicacions en el treball de l'assistent social.  
Tema 26. La dinàmica del treball en grup: organitzacions i tècniques.  
Tema 27. La investigació en treball social: processos i tècniques.  
Tema 28. El benestar social. Concepte. Model operatiu de serveis socials.  
Tema 29. La trajectòria històrica del treball social.  
Tema 30. La marginació social. Concepte, tipologia, les causes psicosocials de la marginació.  
Tema 31. Llei Orgànica de Protecció Jurídica del Menor de la Comunitat Valenciana.  
Tema 32. Acolliment familiar. Famílies educadores.  
Tema 33. Habitatge precari. Recursos públics per a incidir en la problemàtica.  
Tema 34. La intervenció sociofamiliar com a procés interdisciplinari.  
Tema 35. Treball educatiu en situacions de lleure. Àmbit d'intervenció.  
Tema 36. Absentisme escolar: origen i causes. Intervenció de serveis socials municipals.  
Tema 37. Recursos específics en l'àmbit de la Comunitat Valenciana de suport a la dona.  
Tema 38. La problemàtica de la dona en situació de desprotecció.  
Tema 39. Residències de tercera edat. Tipus, alternatives a l'internament.  
Tema 40. Característiques socials, familiars i psicològiques de la població de tercera edat.  
Tema 41. Necessitats i problemàtiques de les minusvalideses.  
Tema 42. Tipologia dels recursos per a persones amb minusvalideses.  
Tema 43. Recursos d'inserció sociolaboral i formació ocupacional en el municipi de Castelló de la Plana.  
Tema 44. Transeünts. Definició de la problemàtics. Competències dels serveis socials generals.  
Tema 45. Minories ètniques: actuacions per a la tolerància i la interculturalitat.  
Tema 46. Problemàtica social de grups ètnics minoritaris. Inserció i integració social.  
Tema 47. Model d'atenció integral a drogodependents. Model d'actuació per a la reinserció social. Criteris bàsics i tractament i reinserció.  
Tema 48. Necessitats i problemàtics de les drogodependències.  
Cosa que es fa pública perquè se'n prenga coneixement.  
Castelló de la Plana, 6 de maig de 1997.- El tinent d'alcalde director de l'Àrea de Serveis Generals: Joaquín Borrás Llorens.